b'\n_START_ARTICLE_\nAlternativ behandling\n_START_SECTION_\nMarkedsf\xc3\xb8ring\n_START_PARAGRAPH_\nPopulariteten af komplement\xc3\xa6r og alternativ medicin (KAM) kan v\xc3\xa6re relateret til andre faktorer. Storbritanniens f\xc3\xb8rste professor i komplement\xc3\xa6r medicin, Edzard Ernst, er blevet interviewet i den britiske netavis The Independent, hvor det hedder:_NEWLINE_Hvorfor er det s\xc3\xa5 popul\xc3\xa6rt? Ernst skyder skylden p\xc3\xa5 udbyderne af alternative medicin, kunderne og l\xc3\xa6gerne, hvis fors\xc3\xb8mmelser, siger han, har skabt en \xc3\xa5bning for den alternative medicin. "Folk bliver fortalt l\xc3\xb8gne. Der er 40 millioner hjemmesider, og de 39,9 millioner fort\xc3\xa6ller l\xc3\xb8gne, nogle gange uhyrlige l\xc3\xb8gne. De vildleder kr\xc3\xa6ftpatienter, der opfordres til ikke bare at bruge deres sidste penge, men ogs\xc3\xa5 til at blive behandlet med noget, der forkorter deres liv. P\xc3\xa5 samme tid er folk godtroende. Industrien har behov for godtroenhed for at have succes. Det g\xc3\xb8r mig ikke popul\xc3\xa6r i offentligheden, men det er sandheden."_NEWLINE_Den amerikanske l\xc3\xa6ge og vaccineudvikler Paul Offit har talt for, at "alternativ medicin bliver kaldt kvaksalveri", fordi den frar\xc3\xa5der gavnlig konventionel behandling, promoverer potentielt skadelig behandling uden tilstr\xc3\xa6kkelig advarsel, den t\xc3\xb8mmer patienters bankkonti eller den promoverer "magisk t\xc3\xa6nkning".\n_START_SECTION_\nEn fallit for konventionel behandling\n_START_PARAGRAPH_\nI et studie udgivet i oktober 2010 kaldet The public\'s enthusiasm for complementary and alternative medicine amounts to a critique of mainstream medicine (dansk: begejstringen for alternativ behandling er lig en kritik af det etablerede behandlingssystem), beskriver Ernst disse tanker mere detaljeret og konkluderer:_NEWLINE_[KAM] er popul\xc3\xa6r. En analyse af \xc3\xa5rsagen hertil peger p\xc3\xa5 forholdet mellem behandler og patient som en n\xc3\xb8glefaktor. Alternative behandlere er ofte bedre i stand til at opbygge et godt forhold til patienten end man er i det etablerede behandlingssystem. Dette betyder derfor, at meget at KAM\'s popularitet kan opfattes som en intens kritik af det etablerede sundhedsv\xc3\xa6sen. Vi skal tage det seri\xc3\xb8st med henblik p\xc3\xa5 at forbedre servicen overfor patienten.\n_START_SECTION_\nSociale faktorer\n_START_PARAGRAPH_\nDer kan v\xc3\xa6re sociokulturelle og psykologiske \xc3\xa5rsager til tiltr\xc3\xa6kningskraften for alternativ behandling blandt det mindretal der bruger dem i stedet for konventionel behandling. Der er flere sociokulturelle \xc3\xa5rsager til interessen i disse behandlinger, centreret omkring et lavt niveau af f\xc3\xa6rdigheder indenfor den videnskabelige metodologi hos den brede offentlighed og en samtidig \xc3\xb8get antividenskabelig holdning og new age-mystik. Relateret til dette er kraftig markedsf\xc3\xb8ring med vilde p\xc3\xa5stande fra tilh\xc3\xa6ngere af alternativ behandling, kombineret med ukritiske medier og angreb rettet mod kritikere._NEWLINE_Der er ogs\xc3\xa5 en stigning i antallet af konspirationsteorier i forhold til det etablerede behandlingssystem og l\xc3\xa6gemiddelindustrien, manglende tillid til tidligere autoritetsfigurer, s\xc3\xa5som l\xc3\xa6gen, og en modvilje mod et p\xc3\xa5st\xc3\xa5et upersonligt og teknokratisk sundhedsv\xc3\xa6sen. Alt dette har bidraget til at patienter s\xc3\xb8ger alternativ behandling for en bred vifte af sundhedsproblemer. Globalt mangler mange patienter adgang til et moderne sundhedsv\xc3\xa6sen p\xc3\xa5 grund af mangel p\xc3\xa5 privat eller offentlig sundhedsforsikring, hvilket f\xc3\xa5r dem til at s\xc3\xb8ge billigere alternativ behandling. Ogs\xc3\xa5 uddannede l\xc3\xa6ger medvirker til aggressiv markedsf\xc3\xb8ring for alternativ behandling, for at tjene p\xc3\xa5 dette marked._NEWLINE_Patienter er negative overfor smertefulde, ubehagelige og undertiden farlige bivirkninger af behandlinger i det etablerede sundhedssystem. Behandlinger for sv\xc3\xa6re sygdomme s\xc3\xa5som kr\xc3\xa6ft og HIV-infektion har velkendte og betydelige bivirkninger. Selv lavrisiko-l\xc3\xa6gemidler s\xc3\xa5som antibiotika kan skabe potentielt livstruende anafylaktiske reaktioner hos enkelte mennesker. Mange l\xc3\xa6gemidler kan skabe mindre, men generende, symptomer s\xc3\xa5som hoste eller d\xc3\xa5rlig mave. I alle disse tilf\xc3\xa6lde kan patienter s\xc3\xb8ge mod alternative behandlinger, for at undg\xc3\xa5 disse bivirkninger.\n_START_SECTION_\nForholdet til det religi\xc3\xb8se\n_START_PARAGRAPH_\nDer er ofte et t\xc3\xa6t forhold imellem alternativ behandling og new age, hvilket blandt andet ses af, at de alternative behandlingsformer er godt repr\xc3\xa6senteret ved Krop-Sind-\xc3\x85nd-messerne. En norsk unders\xc3\xb8gelse viser, at der er en t\xc3\xa6t forbindelse imellem new age og alternativ behandling, idet omtrent halvdelen af abonnenterne p\xc3\xa5 et norsk new age-tidsskrift er besk\xc3\xa6ftiget med en eller anden form for alternativ behandling._NEWLINE_En unders\xc3\xb8gelse foretaget af Pluralismeprojektet fra Aarhus Universitet (2001-2006) har n\xc3\xa6rmere unders\xc3\xb8gt forholdet mellem spiritualitet og alternativ behandling. Heraf fremg\xc3\xa5r det, at der blandt de alternative behandlere er 82%, der betragter sig selv som \xc3\xa5ndeligt s\xc3\xb8gende, og 59% som anser sig for \xc3\xa5ndeligt afklaret. 70% siger, at de har haft spirituelle oplevelser \xc3\xa9n eller flere gange. Blandt danskerne som helhed er det derimod 76%, der aldrig har haft en religi\xc3\xb8s oplevelse, eller hvis de har s\xc3\xa5 h\xc3\xb8jst \xc3\xa9n gang.\n_START_SECTION_\nAlternativ behandling\n_START_PARAGRAPH_\nAlternative behandlinger kan l\xc3\xb8st defineres som en r\xc3\xa6kke af produkter, behandlinger og teorier, som af deres brugere menes at have den samme helbredende virkning som konventionelle behandlinger, men hvis virkning ikke er blevet klart fastsl\xc3\xa5et ved brug af videnskabelige metoder, eller hvis teoretiske grundlag eller praktiske udf\xc3\xb8relse ikke er del af den etablerede l\xc3\xa6gevidenskab eller direkte modsiges af videnskabelige beviser. For at fastsl\xc3\xa5 virkningen af en behandling i l\xc3\xa6gevidenskaben, anvendes den videnskabelige metode inden for de naturvidenskabelige omr\xc3\xa5der biologi, fysiologi, molekyl\xc3\xa6r biologi, biofysik og andre tilknyttede omr\xc3\xa5der. I mods\xc3\xa6tning til hos l\xc3\xa6gevidenskaben, stammer alternative produkter eller praksisser ikke fra videnskabelig metodologi, men kan i stedet v\xc3\xa6re baseret p\xc3\xa5 vidnesbyrd, religion, tradition, overtro, tro p\xc3\xa5 overnaturlige energier, pseudovidenskab, logiske fejlslutninger, propaganda, svindel eller andre uvidenskabelige kilder._NEWLINE_I Generelle retningslinjer for metodologi i unders\xc3\xb8gelser og evaluering af traditionel medicin, udgivet i 2000 af World Health Organization (WHO), blev komplement\xc3\xa6r og alternativ behandling defineret som et bredt s\xc3\xa6t af sundhedspraksisser der ikke er en del af landets egen tradition og ikke er integreret i det dominerende sundhedssystem._NEWLINE_Udtrykket refererer ogs\xc3\xa5 til en alsidig r\xc3\xa6kke af relaterede og ikke-relaterede produkter, praksisser og teorier, der r\xc3\xa6kker fra biologisk plausbile praksisser og produkter over praksisser med delvis evidens til praksisser og teorier der er direkte modstridende med grundl\xc3\xa6ggende videnskab og klar evidens, og produkter der er blevet fastsl\xc3\xa5et at v\xc3\xa6re virkningsl\xc3\xb8se eller endda toksiske eller skadelige._NEWLINE_Betegnelserne alternativ behandling, alternativ medicin, komplement\xc3\xa6r medicin, integreret medicin, holistisk medicin, naturmedicin, uortodoks medicin, ukonventionel medicin og new age-medicin bliver brugt i samme betydning og er i nogle sammenh\xc3\xa6nge n\xc3\xa6sten synonymer, men kan have forskellige betydninger i sj\xc3\xa6ldne tilf\xc3\xa6lde._NEWLINE_Ordet "alternativ" i "alternativ behandling" betyder ikke, at det er et egentligt alternativ til konventionel behandling, selvom nogle alternative behandlere kan bruge den vage terminologi til at give udtryk for, at det har en virkning. Den upr\xc3\xa6cise terminologi kan ogs\xc3\xa5 blive brugt til at antyde, at en dikotomi eksisterer, n\xc3\xa5r det ikke er tilf\xc3\xa6ldet, eksempelvis i brugen af udtrykkene "vestlig medicin" og "\xc3\xb8stlig medicin" kan antyde at forskellen er kulturelle forskelle mellem det asiatiske \xc3\xb8st og det europ\xc3\xa6iske vest, i stedet for forskellen der er mellem evidensbaseret medicin og behandlinger der ikke virker.\n_START_SECTION_\nKomplement\xc3\xa6r/integreret medicin\n_START_PARAGRAPH_\nUdtrykkene komplement\xc3\xa6r medicin og integreret medicin anvendes n\xc3\xa5r alternativ medicin bruges sammen med konventionel behandling, i den overbevisning at det vil forbedre effekten af den konventionelle behandling. Der kan dog forekomme en betydelig negativ vekselvirkning mellem den alternative og konventionelle behandling, hvorved behandlingen g\xc3\xb8res mindre effektiv, is\xc3\xa6r n\xc3\xa5r det g\xc3\xa6lder kr\xc3\xa6ftbehandling. Begge begreber refererer til brug af alternative behandlinger sammen med konventionel medicin, et eksempel herp\xc3\xa5 er brugen af akupunktur (at stikke n\xc3\xa5le i kroppen for at p\xc3\xa5virke flowet af overnaturlig energi) sammen med videnskabsbaseret medicin, fordi det antages at akupunktur \xc3\xb8ger effektiviteten eller "komplementerer" den videnskabeligt baserede medicin._NEWLINE_Komplement\xc3\xa6r medicin er et begreb, som is\xc3\xa6r bruges i de angelsaksiske lande om det, som i Danmark for det meste omtales som alternativ medicin. Det bruges dog ogs\xc3\xa5 ind imellem i dansk sammenh\xc3\xa6ng og da is\xc3\xa6r af folk, som \xc3\xb8nsker at fremh\xc3\xa6ve, at den alternative medicin for dem ikke udelukker den etablerede medicin, der ogs\xc3\xa5 sommetider kaldes for vestlig medicin, men kan og b\xc3\xb8r sameksistere med den p\xc3\xa5 en m\xc3\xa5de, s\xc3\xa5 de medicinske retninger gensidigt supplerer og st\xc3\xb8tter hinanden.\n_START_SECTION_\nKAM\n_START_PARAGRAPH_\nKAM (p\xc3\xa5 engelsk CAM) er en forkortelse af komplement\xc3\xa6r og alternativ medicin. Det er p\xc3\xa5 engelsk ogs\xc3\xa5 blevet kaldt sCAM eller SCAM ved tilf\xc3\xb8jelsen af "so-called" eller "supplements". Ordene balance og holisme bruges ofte, hvorved de p\xc3\xa5st\xc3\xa5r at have den "hele" person i tankerne, i mods\xc3\xa6tning til den p\xc3\xa5st\xc3\xa5ede reduktionisme i konventionel medicin. P\xc3\xa5 grund af dets mange navne er fagomr\xc3\xa5det blevet kritiseret for intens rebranding af hvad der essentielt er de samme behandlingsmetoder: s\xc3\xa5 snart et navn er erkl\xc3\xa6ret synonym med kvaksalveri bliver et nyt navn valgt.\n_START_SECTION_\nAllopatisk medicin\n_START_PARAGRAPH_\nAllopatisk medicin eller allopati er et udtryk normalt brugt af hom\xc3\xb8opater og tilh\xc3\xa6nger af andre former for alternativ medicin n\xc3\xa5r der refereres til konventionel medicin. Bortset fra i Indien, bliver begrebet ikke brugt uden for alternativ medicin og accepteres ikke i l\xc3\xa6gefaglige kredse._NEWLINE_Allopati refererer til brugen af farmakologisk aktive stoffer eller fysiske interventioner for at fjerne eller undertrykke symptomer eller patofysiologiske processer i sygdommen eller lidelsen. Den tyske version af ordet, allopathisch, blev f\xc3\xb8rste gang brugt i 1810 af skaberen af hom\xc3\xb8opati, Samuel Hahnemann (1755-1843). Ordet er dannet ud fra gr\xc3\xa6sk: allos (modsat) og pathos (lidelse). Inden for alternativ medicin bliver udtrykket allopatisk medicin stadig brugt til at referere til det store omr\xc3\xa5de inden for l\xc3\xa6gekunsten, der nogle gange kaldes vestlig medicin, biomedicin, evidensbaseret medicin eller moderne medicin._NEWLINE_Brugen af begrebet er stadig almindelig blandt hom\xc3\xb8opater og har spredt sig til andre alternative behandlingsformer. Den implicitte betydning skabt af navnet, er aldrig blevet accepteret af konventionel medicin og anses som neds\xc3\xa6ttende. I de senere \xc3\xa5r har flere kilder brugt begrebet allopatisk, is\xc3\xa6r amerikanske kilder der \xc3\xb8nsker at skelne mellem l\xc3\xa6ger i USA med graden MD og l\xc3\xa6ger i osteopatisk medicin (DO). William Jarvis, en ekspert i alternativ medicin og folkesundhed, fastsl\xc3\xa5r at "selvom mange behandlinger i konventionel medicin kan se ud til at v\xc3\xa6re i overensstemmelse med et allopatisk rationale (eksempelvis brug af aff\xc3\xb8ringsmiddel for at afhj\xc3\xa6lpe forstoppelse), har konventionel medicin aldrig svoret troskab til et allopatisk princip" og etiketten "allopat" blev fra starten "anset som meget spotsk af den konventionelle medicinske verden"._NEWLINE_Mange konventionelle medicinske behandlinger passer helt tydeligt ikke ind i den bogstavelige betydning af allopati, da de s\xc3\xb8ger at forhindre sygdom eller fjerne \xc3\xa5rsagen hertil.\n_START_SECTION_\nFolkemedicin\n_START_PARAGRAPH_\nFolkemedicin refererer til en pr\xc3\xa6-videnskabelig praksis i bestemte kulturer, i mods\xc3\xa6tning til hvad der typisk bliver praktiseret i andre kulturer hvor l\xc3\xa6gevidenskaben dominerer. Folkemedicin kaldes p\xc3\xa5 engelsk for "traditional medicine", der kan forveksles med det danske udtryk "traditionel medicin", der anvendes om den etablerede videnskabelige l\xc3\xa6gekunst i mods\xc3\xa6tning til alternativ medicin. Det engelske "traditional medicine" bliver dog ogs\xc3\xa5 undertiden p\xc3\xa5 dansk oversat til "traditionel medicin" i betydningen folkemedicin._NEWLINE_"\xc3\x98stlig medicin" refererer typisk til folkemedicin i Asien, hvor konventionel medicin f\xc3\xb8rst slog igennem meget senere end i Vesten.\n_START_SECTION_\nProblematisk definition\n_START_PARAGRAPH_\nProminente medlemmer af det videnskabelige og l\xc3\xa6gevidenskabelige omr\xc3\xa5de mener ikke, at det er meningsfyldt at definere alternativ medicin som noget der er adskilt fra konventionel medicin, at udtrykkene "konventionel medicin", "alternativ medicin", "komplement\xc3\xa6r medicin", "integreret medicin" og "holistisk medicin" ikke refererer til medicin overhovedet._NEWLINE_Andre, b\xc3\xa5de inden for den etablerede l\xc3\xa6geverden og inden for det alternative behandlingssystem mener, at alternativ behandling ikke kan defineres pr\xc3\xa6cist p\xc3\xa5 grund af den store m\xc3\xa6ngde af teorier og praksisser den omfatter, og fordi gr\xc3\xa6nserne mellem alternativ medicin og konventionel medicin b\xc3\xa5de overlapper, er por\xc3\xb8se og \xc3\xa6ndrer sig med tiden. Ogs\xc3\xa5 det engelske udtryk "complementary and alternative medicine" (CAM) er sv\xc3\xa6rt at definere, fordi de behandlingsformer det omfatter er uklare og deres gr\xc3\xa6nser ikke klart definerede. Behandlingsformer kategoriseret som alternative kan v\xc3\xa6re forskellige i deres historiske udspring, teoretiske fundering, diagnoseteknik, terapeutiske praksis og i deres forhold til konventionel medicin. Nogle alternative behandlingssystemer, herunder traditionel kinesisk medicin (TCM) og Ayurveda, har sit udspring i antikken i \xc3\x98st- eller Sydasien og best\xc3\xa5r udelukkende af alternative medicinske systemer; andre, s\xc3\xa5som hom\xc3\xb8opati og kiropraktik har deres udspring i Europa eller USA og kom frem i det 18. eller 19. \xc3\xa5rhundrede. Nogle, s\xc3\xa5som osteopati og kiropraktik, bruger manipulative fysiske behandlingsmetoder; andre, s\xc3\xa5som meditation og b\xc3\xb8n, er baseret p\xc3\xa5 sind/krop-terapier. Behandlinger anset som alternative et sted, kan blive anset som konventionelle andre steder. Eksempelvis anses kiropraktik ikke som alternativ behandling i Danmark, og p\xc3\xa5 samme m\xc3\xa5de anses osteopati heller ikke l\xc3\xa6ngere som en alternativ behandling i USA._NEWLINE_Kritikere siger at udtrykket alternativ behandling er vildledende, fordi det antyder at der findes et virkningsfuldt alternativ til videnskabsbaseret behandling, og at komplement\xc3\xa6r behandling er vildledende fordi det antyder at behandlingen \xc3\xb8ger effektiviteten (komplementerer) af den videnskabsbaserede behandling, mens alternativ behandling, der er blevet testet, n\xc3\xa6sten aldrig har nogen m\xc3\xa5lbare positive effekter sammenlignet med placebo.\n_START_SECTION_\nForskellige typer af definitioner\n_START_PARAGRAPH_\nF\xc3\xa6lles for alle definitioner af "alternativ medicin" er dets betegnelse som "andet end" konventionel medicin. Eksempelvis siger den bredt citerede deskriptive definition af komplement\xc3\xa6r og alternativ medicin udarbejdet af US National Center for Complementary and Intergrative Health (NCCIH) fra National Institutes of Health (NIH), at det er "en gruppe af forskelligartede behandlingsformer og produkter, der ikke generelt anses som en del af konventionel medicin". Det f\xc3\xb8lger ikke n\xc3\xb8dvendigvis, at fordi et bestemt plantel\xc3\xa6gemiddel skulle ende med at blive brugt af l\xc3\xa6ger i det konventionelle system, s\xc3\xa5 anses plantemedicin ikke l\xc3\xa6ngere som alternativ medicin._NEWLINE_Nogle definitioner s\xc3\xb8ger at beskrive alternativ medicin i forhold til dens sociale og politiske marginalitet i forhold til det etablerede sundhedsv\xc3\xa6sen. Dette kan henvise til den manglende st\xc3\xb8tte som alternative behandlingsformer f\xc3\xa5r fra det etablerede sundhedsv\xc3\xa6sen og relaterede institutioner imed hensyn til adgang til forskningsfinanciering, d\xc3\xa6kning i l\xc3\xa6gevidenskabelig litteratur eller inklusion i l\xc3\xa6seplanerne p\xc3\xa5 l\xc3\xa6geuddannelsen. I 1993 fastslog British Medical Association (BMA), en af mange professionelle organisationer der har pr\xc3\xb8vet at definere alternativ medicin, at den vedr\xc3\xb8rer "...de former for behandlinger der ikke almindeligvis bruges af det konventionelle sundhedssystem, og de evner der ikke l\xc3\xa6res som en del af en l\xc3\xa6seplan p\xc3\xa5 konventionelle l\xc3\xa6gestudier eller paramedicinkurser". I en amerikansk kontekst karakteriserede en indflydelsesrig definition i 1993 af den Harvard-baserede l\xc3\xa6ge, David M. Eisenberg, alternativ medicin "som interventioner der hverken almindeligvis undervises i p\xc3\xa5 medicinskolerne og ikke generelt set er tilg\xc3\xa6ngelige p\xc3\xa5 amerikanske hospitaler". Disse deskriptive definitioner er ikke tilstr\xc3\xa6kkelige i det nuv\xc3\xa6rende samfund, hvor nogle konventionelle l\xc3\xa6ger tilbyder alternative behandlinger og introduktionskurser eller moduler i alternativ behandling kan blive tilbudt som en del af en standard medicinsk bacheloruddannelse; der bliver undervist i alternativ medicin i mere end 50 procent af USA\'s medicinske uddannelser, og USA\'s sundhedsforsikringer er mere og mere villige til at give refusion for alternativ behandling. I 1999 rapporterede 7,7\xc2\xa0% af amerikanske hospitaler at de havde brugt en eller anden form for alternativ behandling, dette var i 2008 steget til 37,7\xc2\xa0%._NEWLINE_Et ekspertpanel p\xc3\xa5 en konference i 1995 afholdt af US Office for Alternative Medicin (OAM), udt\xc3\xa6nkte en teoretisk definition p\xc3\xa5 alternativ medicin som "et bredt felt af behandlingsformer [...], der ikke allerede findes i det dominerede sundhedssystem i et bestemt samfund eller kultur i en given historisk periode". Denne definition er blevet bredt accepteret af forskere inden for alternativ medicin, citeret af officielle statslige organer s\xc3\xa5som Storbritanniens Department of Health, tilskrevet som en definition brugt af Cochrane Collaboration, og i en let \xc3\xa6ndret udgave blevet valgt i det amerikanske Institute of Medicine\'s konsensusrapport, Complementary and Alternative Medicine in the United States._NEWLINE_Definitionen fra OAM-konferencen i 1995, en udvikling af Eisenbergs formulering fra 1993, n\xc3\xa6vner intet om den medicinske virkningsgrad af alternative behandlinger. Fortalere for denne definition mener, at den derved undg\xc3\xa5r relativisme omkring forskellige former for medicinsk viden og, selvom det essentielt er en politisk definition, at dette ikke indeb\xc3\xa6rer at dominansen af den etablerede l\xc3\xa6gevidenskab kun skyldes politiske kr\xc3\xa6fter. I f\xc3\xb8lge denne definition kan alternativ og konventionel medicin kun differentieres med reference til hvad der "er indbygget i det politisk dominerende sundhedssystem i et bestemt samfund eller kultur". Dog findes hverken en p\xc3\xa5lidelig metode til at skelne mellem kulturer eller subkulturer, til at ben\xc3\xa6vne dem som dominerende eller underordnede, eller til ved hj\xc3\xa6lp af noget anerkendt kriterium at kunne fastsl\xc3\xa5 i hvor h\xc3\xb8j grad en kulturel entitet er dominerende. Hvis kulturen i et dominerende sundhedssystem anses som svarende til opfattelsen hos de ansvarlige for den medicinske ledelse af sundhedsinstitutionerne, s\xc3\xa5 kan definitionen hverken rumme den potentielle splittelse inden for s\xc3\xa5dan en elite eller mellem en sundhedselite og den bredere befolkning._NEWLINE_Normative definitioner adskiller den alternative medicin fra den konventionelle medicin ved den alternative medicins brug af terapier, der er uden videnskabeligt bel\xc3\xa6g, ikke godkendte eller ikke virksomme, og hvis teoretiske grundlag ikke er videnskabeligt. Disse definitioner karakteriserer behandlinger og terapier som alternativ medicin, n\xc3\xa5r (brugt alene eller i stedet for evidensbaseret medicin) de udgiver sig for at besidde samme helbredende effekt som konventionel medicin uden at v\xc3\xa6re baserede p\xc3\xa5 erfaringer opn\xc3\xa5et efter den videnskabelige metode. Eksemplificering af dette perspektiv stod tidligere redakt\xc3\xb8r p\xc3\xa5 The New England Journal of Medicine, Marcia Angell for i en leder i 1998, da hun argumenterede:_NEWLINE_Det er p\xc3\xa5 tide, at det videnskabelige samfund holder op med at lade alternativ medicin k\xc3\xb8re p\xc3\xa5 fribillet. Der kan ikke v\xc3\xa6re to forskellige former for medicin - konventionel og alternativ. Der findes kun medicin der er blevet tilstr\xc3\xa6kkeligt testet og medicin der ikke er, medicin der virker og medicin der m\xc3\xa5ske eller m\xc3\xa5ske ikke virker. N\xc3\xa5r en behandling er blevet gennemtestet, er det underordnet om den oprindeligt blev anset som alternativ. Hvis den vurderes at v\xc3\xa6re forholdsvis sikker og effektiv, vil den blive accepteret. Men p\xc3\xa5stande, spekulation og vidnesbyrd kan ikke erstatte evidens. Alternative behandlinger skal uds\xc3\xa6ttes for samme videnskabelige gennemtestning som det kr\xc3\xa6ves af konventionelle behandlinger._NEWLINE_Men denne m\xc3\xa5de at skelne mellem alternativ og konventionel medicin har m\xc3\xb8dt kritik, fordi ikke al slags konventionel medicin har kunnet demonstrere tilstr\xc3\xa6kkelig evidens for sin virkning, og det er ogs\xc3\xa5 usandsynligt at man nogensinde vil klassificere konventionelle behandlinger der er fundet ineffektive som alternativ behandling._NEWLINE_Tilsvarende bruger den offentlige informationshjemmeside, vedligeholdt af National Health and Medical Research Council (NHMRC) i Australien akronymet "CAM" (KAM) for en bred vifte af sundhedspraksisser, -terapier, -procedurer og -planer der ikke er indenfor feltet konventionel medicin. I den australske kontekst er dette inklusiv akupunktur, aromaterapi, kiropraktik, hom\xc3\xb8opati, massage, meditation, afslappelsesterapier, naturopati, osteopati, refleksologi, traditionel kinesisk medicin, og brugen af vitamin-tilskud._NEWLINE_Fortalere for evidensbaseret medicin s\xc3\xa5som Cochrane Collaboration (grundlagt i 1993 og siden 2011 bidragsyder til WHO-resolutioner) har taget det standpunkt, at alle systematiske litteraturgennemgange af behandlinger, hvad enten det er "konventionelle" eller "alternative", skal holdes op mod de samme og nuv\xc3\xa6rende standarder for videnskabelig metode. I et studie kaldet Development and classification of an operational definition of complementary and alternative medicine for the Cochrane Collaboration (2011) blev det foresl\xc3\xa5et, at m\xc3\xa5l for om en behandling kan accepteres omfattede statslig autorisation til behandlerne, d\xc3\xa6kning af sundhedsforsikring, godkendelseserkl\xc3\xa6ring fra statslige myndigheder samt anbefaling som en del af en praksisvejledning. I studiet blev det desuden n\xc3\xa6vnt, at hvis en behandling er en accepteret standardbehandling, s\xc3\xa5 er det ikke sandsynligt at den generelt vil blive anset som alternativ behandling.\n_START_SECTION_\nTyper af alternativ behandling\n_START_PARAGRAPH_\nAlternativ medicin best\xc3\xa5r af en bred vifte af sundhedspraksisser, -produkter og terapier. F\xc3\xa6llestr\xc3\xa6kket er en p\xc3\xa5stand om at kunne helbrede, der ikke er funderet i den videnskabelige metode. Alternative behandlinger er forskellige i deres fundamenter og metodologier. Alternative behandlinger kan klassificeres efter deres kulturelle ophav eller typen af tro de er baseret p\xc3\xa5. Metoder kan inkorporere eller blive baseret p\xc3\xa5 traditionelle medicinske praksisser fra en specifik kultur, folkeviden, overtro, spirituel tro, tro p\xc3\xa5 overnaturlig energi (antividenskab), pseudovidenskab, r\xc3\xa6sonnementsfejl, propaganda, svindel, nye eller anderledes koncepter af sundhed og sygdom, eller andet der ikke er eftervist ved videnskabelige metoder. Forskellige kulturer kan have deres egne unikke traditions- eller trosbaserede praksisser udviklet for nylig eller over tusinder af \xc3\xa5r, og specifikke praksisser eller hele behandlingssystemer. Nedenfor findes en ufuldst\xc3\xa6ndig gennemgang af alternative behandlingstyper.\n_START_SECTION_\nUvidenskabelige trossystemer\n_START_PARAGRAPH_\nAlternativ medicin, s\xc3\xa5som brugen af naturopati eller hom\xc3\xb8opati i stedet for konventionel medicin, er baseret p\xc3\xa5 trossystemer der ikke har base i videnskab. Naturopati er baseret p\xc3\xa5 troen p\xc3\xa5, at kroppen heler sig selv ved hj\xc3\xa6lp af en overnaturlig vitalenergi der guider kropslige processer. Dette er i konflikt med det evidensbaserede l\xc3\xa6gevidenskabelige paradigme. Mange naturopater er imod vaccination, og "videnskabelig evidens st\xc3\xb8tter ikke p\xc3\xa5standene om at naturopatisk medicin kan kurere kr\xc3\xa6ft eller nogen andre sygdomme". Hom\xc3\xb8opati_NEWLINE_er en tro p\xc3\xa5 at et stof der skaber symptomer for en sygdom hos raske mennesker, kurerer lignende symptomer hos syge mennesker. Det er udviklet f\xc3\xb8r viden om atomer, molekyler og grundl\xc3\xa6ggende kemi, der forklarer hvorfor gentaget fortyndning som udf\xc3\xb8rt i hom\xc3\xb8opati kun vil frembringe mere og mere rent vand, og at hom\xc3\xb8opati ikke er videnskabeligt validt.\n_START_SECTION_\nTraditionel l\xc3\xa6gekunst\n_START_PARAGRAPH_\nAlternative behandlingssystemer kan v\xc3\xa6re baseret p\xc3\xa5 gamle traditioner for l\xc3\xa6gekunst, s\xc3\xa5som traditionel kinesisk medicin (TCM), ayurveda i Indien eller gamle tradtioner fra andre kulturer rundt omkring i verden. Visse dele fra traditionel l\xc3\xa6gekunst er blevet videnskabeligt unders\xc3\xb8gt og accepteret indenfor den almindelige l\xc3\xa6gevidenskab, men de underliggende teorier er sj\xc3\xa6ldent videnskabelige og er ikke bredt accepterede. Traditionelle behandlinger og overbevisninger fra Kina, sammen med modifikationer lavet af det kommunistiske parti, er grundstammen i TCM. Almindelige behandlingsformer er urtemedicin, akupunktur (inds\xc3\xa6ttelse af n\xc3\xa5le i kroppen p\xc3\xa5 specifikke steder), massage (Tuia na), bev\xc3\xa6gelse (qigong) og ern\xc3\xa6ringsterapi. Behandlingerne er ofte baseret p\xc3\xa5 troen p\xc3\xa5 overnaturlig energi kaldet qi, tanker omkring kinesisk astrologi og kinesisk nummerologi, traditionel brug af urter og andet fra Kina - en tro p\xc3\xa5 at tungen indeholder et kort over kroppen, der reflekterer \xc3\xa6ndringer i kroppen, samt en ukorrekt model af de indre organers anatomi og fysiologi. Ayurveda er traditionel medicin fra Indien. Ayurveda tror p\xc3\xa5 eksistensen af tre element\xc3\xa6re energier, doshaer (kaldet vata, pitta og kapha), og p\xc3\xa5st\xc3\xa5r at balance i doshaerne resulterer i sundhed, mens ubalance resulterer i sygdom. S\xc3\xa5danne sygdomsfremkaldende ubalancer kan justeres og balanceres ved at bruge traditionelle urter, mineraler og tungmetaller. Ayurveda l\xc3\xa6gger v\xc3\xa6gt p\xc3\xa5 brugen af plantebaseret medicin og behandling, dog tilf\xc3\xb8jet nogle animalske produkter samt mineraler, herunder svovl, arsenik, bly og kobbersulfat. Men Ayurveda har problemer omkring sikkerheden, hvor to amerikanske studier har opdaget at omkring 20\xc2\xa0% af ayurvedisk indiskproduceret patentmedicin indeholdt toksiske niveauer af tungmetaller s\xc3\xa5som bly, kviks\xc3\xb8lv og arsenik. Andre problemer inkluderer brugen af urter der indeholder giftige stoffer og manglen p\xc3\xa5 kvalitetskontrol ved fremstillingen. H\xc3\xa6ndelser med tungmetalforgiftning er blevet tilskrevet brugen af disse stoffer i USA.\n_START_SECTION_\nEnergiterapier\n_START_PARAGRAPH_\nEnergiterapi kan basere sig p\xc3\xa5 troen p\xc3\xa5 tilstedev\xc3\xa6relsen af energifelter, der ikke kan forklares af videnskaben, det vil sige er overnaturlige, som f.eks biofeltterapi. Eller de kan basere sig p\xc3\xa5 forestillinger om egenskaber ved energier, der ikke er i overensstemmelse med fysikkens love. Biofeltterapi har som form\xc3\xa5l at p\xc3\xa5virke energifelter der som det p\xc3\xa5st\xc3\xa5s omringer og gennemtr\xc3\xa6nger kroppen. Blandt andre Carl Sagan (19341-1996), astrofysiker og fortaler for skepticisme (videnskabelig skeptisime), har beskrevet manglen p\xc3\xa5 empirisk evidens for eksistensen af disse energifelter, hvorudfra biofeltterapi baseres. Bioelektromagnetisk terapi er brugen af verificerbare elektromagnetiske felter, s\xc3\xa5som pulserende felter, vekselstr\xc3\xb8ms- eller j\xc3\xa6vnstr\xc3\xb8msfelter p\xc3\xa5 en ukonventionel m\xc3\xa5de. Det antager at magneter kan bruges til at omg\xc3\xa5 fysikkens love, og derved p\xc3\xa5virke sundhed og sygdom. Kiropraktik er en manipulationsbehandling, der p\xc3\xa5st\xc3\xa5r at genoprette rygs\xc3\xb8jlens og leddenes naturlige bev\xc3\xa6gelighed, hvorved p\xc3\xa5virkningen af nervesystemet og dermed m\xc3\xa6ngden af smerter mindskes. Det blev udviklet i troen p\xc3\xa5 at manipulering af rygs\xc3\xb8jlen p\xc3\xa5virker flowet af den overnaturlige vitalenergi og derved p\xc3\xa5virker helbredet. Reiki foreg\xc3\xa5r ved at behandleren placerer sine h\xc3\xa5ndflader p\xc3\xa5 patienten n\xc3\xa6r chakra, som man mener er energicentre, i troen p\xc3\xa5 at energier kan flytte sig fra behandlerens h\xc3\xa5ndflader til patienten, som derved helbredes. Ogs\xc3\xa5 denne tilgang mangler trov\xc3\xa6rdig videnskabelig evidens.\n_START_SECTION_\nUrtemidler og andet\n_START_PARAGRAPH_\nBehandlingsmetoder, der bygger p\xc3\xa5 emner fundet i naturen s\xc3\xa5som urter, mad, store doser af vitaminer, kosttilskud, dyre- og svampeprodukter og mineraler, herunder brugen af disse produkter i folkemedicin, der ogs\xc3\xa5 kan inkorporere andre metoder. Eksempler inkluderer p\xc3\xa5stande om helende effekter for kosttilskud, fiskeolie, Omega-3 fedtsyrer, glukosamin, echinacea, h\xc3\xb8rfr\xc3\xb8 og ginseng. Urtemedicin eller phytoterapi inkluderer ikke kun brugen af planteprodukter, men kan ogs\xc3\xa5 inkludere brugen af animalske produkter og mineraler. Det er blandt de mest kommercielt succesfulde dele af alternativ medicin, og inkluderer de piller, pulvere og eliksirer der s\xc3\xa6lges som "kosttilskud". Kun en meget lille procentdel af disse har vist sig at have en effekt, og der er meget lidt regulering i forhold til standard og sikkerhed af indholdet. Dette kan inkludere brugen af kendte toksiske stoffer, s\xc3\xa5som brugen af det giftige tungmetal bly i traditionel kinesisk medicin.\n_START_SECTION_\nReligion, troshealing, og b\xc3\xb8nner\n_START_PARAGRAPH_\nKristen troshealing p\xc3\xa5st\xc3\xa5r at v\xc3\xa6re en guddommelig eller spirituel kraft i healing. Den bygger dels p\xc3\xa5 Post hoc ergo propter hoc, dels p\xc3\xa5 placebo-effekten. I shamanismen vil behandleren opn\xc3\xa5 en \xc3\xa6ndret bevidsthedstilstand for at m\xc3\xb8de og interagere med \xc3\xa5ndeverdenen eller for at kanalisere overnaturlig energi i troen p\xc3\xa5 at de kan helbrede.\n_START_SECTION_\nHistorie\n_START_PARAGRAPH_\nMed den alternative medicins historie forst\xc3\xa5r man b\xc3\xa5de historien om en forskelligartet gruppe af behandlingsformer der fra 1970\'erne i USA under et blev promoveret som "alternative medicine", s\xc3\xa5vel som samlingen af historier for hver af disse behandlingsformer, som historien om vestlige behandlingsformer der i USA blev kaldt "irregular practices" af den etablerede l\xc3\xa6geverden. F\xc3\xb8r 1970\'erne blev de behandlere der ikke var en del af den stadig mere videnskabsbaserede medicinske verden kaldt "irregular practitioners" (uautoriserede l\xc3\xa6ger), og blev af den l\xc3\xa6gevidenskabelige verden betragtet som uvidenskabelige og ud\xc3\xb8vere af kvaksalveri. Disse behandlere blev derfor i stigende grad marginaliseret efterh\xc3\xa5nden som vestlig medicin i stadig st\xc3\xb8rre grad inkorporerede videnskabelige metoder og opdagelser og af denne grund fik en st\xc3\xb8rre succes med sine behandlinger. I 1970\'erne blev disse uautoriserede behandlingsformer grupperet med traditionelle behandlingsformer fra ikke-vestlige kulturer, og med andre ubeviste eller direkte modbevidste behandlingsmetoder der ikke var en del af biomedicinen - og hele gruppen blev samlet set markedsf\xc3\xb8rt og promoveret under det korte udtryk "alternativ medicin"._NEWLINE_Brug af alternativ medicin i vesten \xc3\xb8gedes efter fremkomsten af en modkultur i 1960\'erne (i Danmark kaldet ungdomsopr\xc3\xb8ret) som en del af new age-bev\xc3\xa6gelsen i 1970\'erne. Den \xc3\xb8gede brug skete b\xc3\xa5de p\xc3\xa5 baggrund af en vildledende massemarkedsf\xc3\xb8ring af "alternativ medicin" som v\xc3\xa6rende et effektivt "alternativ" til konventionel medicin, en generelt mindre positiv holdning i forhold til brug af kemikalier, en generel tendens til at udfordre establishmentet og i det hele taget autoriteter af alle slags, en indstilling til andre kulturers t\xc3\xa6nkning og levevis som ligev\xc3\xa6rdig (kulturrelativisme) og endelig patienters \xc3\xb8gede frustration og desperation omkring begr\xc3\xa6nsninger og bivirkninger ved videnskabsbaseret medicin. P\xc3\xa5 samme tid, i 1975, afskaffede American Medical Association, der spillede en central rolle i kampen mod kvaksalveri i USA, sin kvaksalver-komite og lukkede sin "Department of Investigation". I begyndelsen og midten af 1970\'ere fik udtrykket "alternative medicine" udbredt anvendelse, og udtrykket blev massemarkedsf\xc3\xb8rt som en samling af "naturlige" og effektive "behandlingsalternativer" til videnskabsbaseret medicin. I 1983 var massemarkedsf\xc3\xb8ringen af "alternativ medicin" s\xc3\xa5 st\xc3\xa6rk, at British Medical Journal (BMJ) kaldte det "en tilsyneladende endel\xc3\xb8s str\xc3\xb8m af b\xc3\xb8ger, artikler og radio- og tv-programmer, der p\xc3\xa5dutter folk de fortr\xc3\xa6ffeligheder behandlingerne har; de g\xc3\xa5r lige fra meditation til at f\xc3\xa5 boret hul i hjerneskallen for at lukke mere ilt ind." BMJ skrev samtidig, at "en af de f\xc3\xa5 v\xc3\xa6kstindustrier i det nutidige Storbritannien er alternativ medicin", og bem\xc3\xa6rkede "at 33\xc2\xa0% af leddegigt-patienter og 39\xc2\xa0% af dem med rygsmerter indr\xc3\xb8mmede at have konsulteret en alternativ behandler" i 1983._NEWLINE_Omkring 1990 var den amerikanske alternative medicin-industri vokset til $27 milliarder per \xc3\xa5r, med meningsm\xc3\xa5linger der viste at 30\xc2\xa0% af amerikanerne brugte den. Yderligere viste meningsm\xc3\xa5linger, at amerikanerne havde flere bes\xc3\xb8g hos alternative behandlere end det samlede bes\xc3\xb8gsantal hos de praktiserende l\xc3\xa6ger, og amerikanernes eget forbrug (ikke forsikringsbetalt) p\xc3\xa5 alternativ medicin var det samme som hvad der blev brugt p\xc3\xa5 l\xc3\xa6ger inden for konventionel medicin. I 1991 bragte Time magazine en hovedhistorie, "The New Age of Alternative Medicine: Why New Age Medicine Is Catching On". I 1993 rapporterede New England Journal of Medicine, at en ud af tre amerikanere brugte alternativ medicin. Samme \xc3\xa5r viste Public Broadcasting System en dokumentar af Bill Moyers med titlen Healing and the Mind, hvor det blev udtalt at "...folk i timillionervis bruger alternativ medicin. Hvis ikke det etablerede sundhedsv\xc3\xa6sen forst\xc3\xa5r det, vil de miste deres klienter."_NEWLINE_Endnu en eksplosiv v\xc3\xa6kst begyndte i 1990\'erne, hvor politiske personligheder fra h\xc3\xb8jeste lag begyndte at promovere alternativ medicin og investere store summer af statens l\xc3\xa6gevidenskabelige forskningspenge i test af alternativ medicin, herunder test af videnskabelig ikke-plausible behandlinger, og lettede den statslige kontrol med alternative behandlingsprodukter, sammenlignet med biomedicinske produkter. Begyndende med en bevilling p\xc3\xa5 $2 millioner til unders\xc3\xb8gelse af alternative behandlinger, steg det statslige budget i USA til omkring $2,5 milliarder i 2009, samtidig med at 50\xc2\xa0% af amerikanerne brugte alternative behandlinger i 2013._NEWLINE_I 1993 oprettede Prins Charles, der har p\xc3\xa5st\xc3\xa5et at hom\xc3\xb8opati og andre alternative behandlinger var et effektivt alternativ til biomedicin, fonden The Prince\'s Foundation for Integrated Health (FIH), som en velg\xc3\xb8rende institution, der havde som form\xc3\xa5l at unders\xc3\xb8ge "hvordan sikre og underbyggede komplement\xc3\xa6re terapier kunnne fungere sammen med konventionel medicin". FIH modtog statsst\xc3\xb8tte gennem stipedier fra Storbritanniens sundhedsministerium. I 2008 udgav Londons The Times et brev fra Edzard Ernst, britisk professor i alternativ medicin, hvor han bad FIH om at tilbagekalde to vejledninger der promoverede alternative behandlinger, fordi "flertallet af alternative behandlinger er tilsyneladende klinisk ineffektive, og mange er direkte farlige." I 2010 lukkede FIH efter anklager om svindel og hvidvaskning f\xc3\xb8rte til arrestation af dens ledere._NEWLINE_I 2001 introducerede den bibliografiske database MEDLINE en MeSH-term for at kunne indeksere videnskabelige publikationer indenfor alternativ medicin._NEWLINE_I 2004 blev modifikationer af Europaparlamentets Direktiv 2001/83/EF fra 2001, der regulerer alle medicinske produkter, lavet med den forventning at p\xc3\xa5virke udviklingen af det europ\xc3\xa6iske marked for alternative medicinske produkter. Reguleringen af alternativ medicin i EU blev sl\xc3\xa6kket med "en simplificeret registreringsprocedure" for urtemedicinprodukter. Plausibel "effektivitet" af traditionel medicin blev redefineret til at at v\xc3\xa6re baseret p\xc3\xa5 langtidspopularitet og vidnesbyrd ("de farmakologiske virkninger eller effektiviteten af det medicinske produkt er plausible p\xc3\xa5 basis af langvarig brug og erfaring."), uden videnskabelig unders\xc3\xb8gelse. Committee on Herbal Medicinal Products (HMPC) blev skabt inden for Det Europ\xc3\xa6iske L\xc3\xa6gemiddelagentur i London (EMEA). En speciel arbejdsgruppe blev etableret for hom\xc3\xb8opatiske produkter under Heads of Medicines Agencies i E\xc3\x98S._NEWLINE_Til og med 2004 blev alternative behandlingsformer der havde deres oprindelse i Tyskland stadig ved med at v\xc3\xa6re en almindelig del af det tyske sundhedssystem, herunder hom\xc3\xb8opati og antroposofisk medicin. Efter tysk lov skal sundhedsmyndighederne tage hensyn til "s\xc3\xa6rlige karakteristika" ved komplement\xc3\xa6r og alternativ medicin. I 2004 havde hom\xc3\xb8opati vokset sig til en af de mest brugt alternative behandlinger i Frankrig, idet 16% af befolkningen brugte det i 1982, 29% i 1987, 36\xc2\xa0% i 1992 og 62\xc2\xa0% af franske m\xc3\xb8dre brugte hom\xc3\xb8opatiske produkter i 2004, med 95% af franske apotekere anbefalede gravide kvinder at bruge hom\xc3\xb8opatiske produkter. Pr.  2004 er 100 millioner mennesker i Indien helt afh\xc3\xa6ngige af traditionelle tyske hom\xc3\xb8opatiske produkter for deres medicinske behandling. Pr.  2010 var hom\xc3\xb8opatiske produkter stadig den foretrukne alternative behandling brugt af europ\xc3\xa6iske l\xc3\xa6ger. I 2005 var salget af hom\xc3\xb8opatiske produkter og antroposofisk medicin vokset til \xe2\x82\xac930 millioner, en stigning p\xc3\xa5 60\xc2\xa0% fra 1995._NEWLINE_Siden 2009 har den schweiziske konf\xc3\xb8deration og kantonerne i Schweiz, inden for omfanget af deres magt, pligt til at tage hensyn til komplement\xc3\xa6r medicin, i henhold til artikel 118a i den schweiziske forfatning._NEWLINE_I 2014 brugte 50\xc2\xa0% af amerikanerne KAM. Pr.  2013 er KAM-produkter i Europa stadig fritaget fra at skulle dokumentere effektivitet efter de samme standarder som det kr\xc3\xa6ves af andre medicinske produkter.\n_START_SECTION_\nTidligere behandlingssystemer\n_START_PARAGRAPH_\nMeget af hvad der nu kategoriseres som alternativ medicin blev udviklet som uafh\xc3\xa6ngige, komplette behandlingssystemer. Disse blev udviklet lang tid f\xc3\xb8r den moderne l\xc3\xa6gevidenskab og brugen af videnskabelige metoder. Hvert system blev udviklet i relativt isolerede dele af verden, hvor der var lille eller ingen kontakt med pr\xc3\xa6-videnskabelig vestlig medicin, eller med andre behandlingssystemer. Eksempler herp\xc3\xa5 er traditionel kinesisk medicin og ayurveda fra Indien._NEWLINE_Andre alternative medicinske behandlingsmetoder, s\xc3\xa5som hom\xc3\xb8opati, var udviklet i Vesteuropa og i opposition til konventionel l\xc3\xa6gekunst, p\xc3\xa5 et tidspunkt hvor konventionel l\xc3\xa6gekunst var baseret p\xc3\xa5 uvidenskabelige teorier der dogmatisk blev p\xc3\xa5tvunget af religi\xc3\xb8se autoriteter. Hom\xc3\xb8opati blev udviklet f\xc3\xb8r opdagelsen af de basale principper i kemi, der beviste at hom\xc3\xb8opatiske l\xc3\xa6gemidler ikke indeholdt andet end vand. Men hom\xc3\xb8opati, med dets l\xc3\xa6gemidler best\xc3\xa5ende af vand, var uskadeligt sammenlignet med den uvidenskabelige og farlige konventionelle l\xc3\xa6gekunst, der blev praktiseret p\xc3\xa5 den tid, der inkluderede brugen af toksiner og \xc3\xa5reladning, hvilket ofte resulterede i permanent vansiring eller d\xc3\xb8d._NEWLINE_Nogle alternative behandlingsmetoder s\xc3\xa5som kiropraktik og osteopatisk manipulativ medicin blev udviklet i USA p\xc3\xa5 et tidspunkt hvor vestlig medicin var begyndt at bruge videnskabelige metoder og teorier, men den biomedicinske model var stadig ikke totalt dominerende. Behandlingsmetoder s\xc3\xa5som kiropraktik og osteopati, der begge anses som v\xc3\xa6rende irregul\xc3\xa6re i den vestlige medicinverden, var ogs\xc3\xa5 imod hinanden, b\xc3\xa5de retorisk og politisk med autorisationslove. Osteopatiske ud\xc3\xb8vere tilf\xc3\xb8jede kurser og tr\xc3\xa6ning i biomedicin til deres autorisation, og autoriserede doktorer i osteopatisk medicin begyndte at mindske brugen af de dele, der var fra feltets uvidenskabelige oprindelse.\n_START_SECTION_\nL\xc3\xa6geuddannelse\n_START_PARAGRAPH_\nHovedsageligt som et resultat af reformerne efter Flexner-rapporten fra 1910 har l\xc3\xa6geuddannelserne p\xc3\xa5 de etablerede l\xc3\xa6geskoler i USA generelt ikke inkluderet alternativ medicin som et fag. Typisk er deres undervisning baseret p\xc3\xa5 nuv\xc3\xa6rende praksis og videnskabelig viden om: anatomi, fysiologi, histologi, embryologi, neuroanatomi, patologi, farmakologi, mikrobiologi og immunologi. L\xc3\xa6geskolernes undervisning inkluderer emner som l\xc3\xa6ge-patient kontakt, etik, medicinens kunst, engagerer sig i komplekse kliniske r\xc3\xa6sonnementer (medicinsk beslutningstagning). I 2002 skrev Snyderman og Weil at fra det tidlige 20. \xc3\xa5rhundrede havde Flexners model hjulpet med at skabe det 20. \xc3\xa5rhundredes akademiske sundhedscenter, i hvilket uddannelse, forskning og praksis var uadskillelige. Mens dette havde forbedret medicinsk praksis kraftigt, ved at definere, med stigende sikkerhed, den patofysiologiske basaldel af sygdom, et ensporet fokus p\xc3\xa5 det patofysiologiske havde afledt meget af mainstream amerikansk medicin fra kliniske tilstande der ikke var s\xc3\xa6rligt godt forst\xc3\xa5et i mekaniske termer, og ikke blev effektivt behandlet af konventionelle terapier._NEWLINE_I 2001 blev en udgave af KAM-tr\xc3\xa6ning tilbudt af mindst 75 ud af 125 l\xc3\xa6geskoler i USA. Helt exceptionelt inkluderer School of Medicine of the University of Maryland, Baltimore et forskningsinstitut for integreret medicin (en medlemsdel af Cochrane-sammenslutningen). L\xc3\xa6geskoler er ansvarlige for at tildele medicinske grader, men en l\xc3\xa6ge m\xc3\xa5 ikke lovligt praktisere medicin f\xc3\xb8r de har f\xc3\xa5et autorisation af de lokale myndigheder. Autoriserede l\xc3\xa6ger i USA, der har g\xc3\xa5et p\xc3\xa5 en af de etablerede l\xc3\xa6geskoler er oftest uddannet Medicin\xc3\xa6 Doctor (MD). Alle stater kr\xc3\xa6ver at ans\xc3\xb8gere til l\xc3\xa6geautorisation skal v\xc3\xa6re uddannet fra en godkendt l\xc3\xa6geskole og have gennemf\xc3\xb8rt United States Medical Licensing Exam (USMLE)._NEWLINE_The British Medical Association gav i sin udgivelse Complementary Medicine, New Approach to Good Practice fra 1993 en arbejdsdefinition p\xc3\xa5 ikke-konventionelle terapier (herunder akupunktur, kiropraktik og hom\xc3\xb8opati): "...disse behandlingsformer der ikke er bredt anvendt af de ortodokse sundhedsprofessionelle, og som ikke er en del af pensum for bachelorgraden i ortodoks medicinske eller paramedicinske sundhedskurser." I 2000 tilb\xc3\xb8d enkelte l\xc3\xa6geskoler i Storbritannien KAM-tilv\xc3\xa6nningskurser til bachelorstuderende p\xc3\xa5 medicinstudierne, mens andre tilb\xc3\xb8d moduler specifikt i KAM.\n_START_SECTION_\nVirkning\n_START_PARAGRAPH_\nDer findes bred videnskabelig konsensus om at alternative behandlinger mangler den forn\xc3\xb8dne videnskabelige underbyggelse, og deres virkning er enten ikke bevist eller er modbevist. Mange af de p\xc3\xa5stande der findes om alternative behandlingers virkning er kontroversielle, eftersom forskningen ofte er af lav kvalitet og metodologisk fejlbeh\xc3\xa6ftet. Selektivt fremviste resultater (publikationsbias), markante forskelle i produktionskvalitet og standardisering, samt nogle firmaers udokumenterede p\xc3\xa5stande, s\xc3\xa6tter alt sammen sp\xc3\xb8rgsm\xc3\xa5lstegn ved effekten af alternative behandlinger._NEWLINE_The Scientific Review of Alternative Medicine peger p\xc3\xa5 forvirringen i den brede befolkning - en person kan tilskrive symptomlindring til en ellers uvirksom behandling bare fordi vedkommende tager/g\xc3\xb8r noget (placeboeffekten); sygdommens cykliske natur (regressionsfejlslutning) eller en naturlig helbredelse af kroppen selv bliver fejlagtigt tilskrevet en alternativ behandling; en person diagnosticeret af en alternativ behandler har m\xc3\xa5ske aldrig haft en virkelig sygdom og er derfor heller ikke blevet helbredt i l\xc3\xa6gevidenskabelig forstand._NEWLINE_Den britiske professor i alternativ medicin, Edzard Ernst, har karakteriseret evidensen for virkningen af mange alternative behandlingsmetoder som svage, ikke-eksisterende eller negative, og i 2011 fremlagde han et estimat, der sagde at kun omkring 7,4% af metoderne var baseret p\xc3\xa5 "god evidens", selvom han mener det kan v\xc3\xa6re en overvurdering. Ernst har konkluderet at 95% af alternative behandlinger han og hans hold har studeret, herunder akupunktur, urtemedicin, hom\xc3\xb8opati og refleksologi, "statistisk ikke kan skelnes fra placebobehandlinger", men han tror ogs\xc3\xa5 der er noget brugbart konventionelle l\xc3\xa6ger kan l\xc3\xa6re fra kiropraktorer og hom\xc3\xb8opater; nemlig den terapeutiske v\xc3\xa6rdi af placeboeffekten, et af de m\xc3\xa6rkeligste f\xc3\xa6nomener indenfor l\xc3\xa6gekunsten._NEWLINE_I 2003 identificerede et projekt, finansieret af CDC, 207 par af lidelser med en tilh\xc3\xb8rende alternativ behandlingsmetode, hvor det viste sig at 58\xc2\xa0% var blevet studeret i mindst \xc3\xa9t randomiseret kontrolleret fors\xc3\xb8g (RCT) og 23% var blevet vurderet via en metaanalyse, mens der for resten (18%) ikke fandtes nogen studier der underbyggede effekten. If\xc3\xb8lge en bogudgivelse fra 2005 af et panel fra det amerikanske Institute of Medicine, er antallet af RCT\'ere med fokus p\xc3\xa5 KAM steget dramatisk._NEWLINE_Pr.  2005 har Cochrane Library 145 KAM-relaterede Cochrane systematiske gennemgange, og 340 ikke-Cochrane systematiske gennemgange. En analyse af konklusionerne fra de 145 Cochrane-gennemgange blev lavet af to l\xc3\xa6sere. I 83\xc2\xa0% af tilf\xc3\xa6ldene var l\xc3\xa6serne enige om en bed\xc3\xb8mmelse. I de 17\xc2\xa0% af tilf\xc3\xa6ldene, hvor de ikke var enige, enedes en af de to med en tredje l\xc3\xa6ser om en bed\xc3\xb8mmelse. Disse studier fandt for KAM, at 38,4\xc2\xa0% konkluderede positiv effekt, 12,4\xc2\xa0% konkluderede mulig positiv effekt, 4,8\xc2\xa0% konkluderede ingen effekt, 0,7\xc2\xa0% konkluderede skadelige effekter, og 56,6\xc2\xa0% konkluderede utilstr\xc3\xa6kkelig evidens. En bed\xc3\xb8mmelse af konventionelle behandlinger fandt at 41,3\xc2\xa0% konkluderede positive eller muligt positive effekter, 20\xc2\xa0% konkluderede ingen effekter, 8,1\xc2\xa0% konkluderede skadelige effekter og 21,3\xc2\xa0% konkluderede utilstr\xc3\xa6kkelig evidens. Dog brugte KAM-gennemgangen en mere udviklet Cochrane-database fra 2004, mens den konventionelle gennemgang brugte den oprindelige database fra 1998._NEWLINE_P\xc3\xa5 samme m\xc3\xa5de som for konventionelle terapier, stoffer, og interventioner, kan det v\xc3\xa6re sv\xc3\xa6rt at teste effikasiteten af alternativ medicin i kliniske fors\xc3\xb8g. I tilf\xc3\xa6lde hvor der allerede er en konventionel effektiv behandling for en lidelse, siger Helsinki-deklarationen, at det er uetisk at tilbageholde denne behandling i de fleste tilf\xc3\xa6lde. Ved at bruge standardbehandling i till\xc3\xa6g til en alternativ behandling der bliver testet, kan der skabes resultater, der er meget vanskelige at tyde._NEWLINE_Kr\xc3\xa6ftforskeren Andrew J. Vickers har udtalt:_NEWLINE_"I mods\xc3\xa6tning til hvad der ofte skrives b\xc3\xa5de inden for og uden for videnskabelige kredse, er mange alternative kr\xc3\xa6ftbehandlinger blevet unders\xc3\xb8gt i kliniske fors\xc3\xb8g af h\xc3\xb8j kvalitet, og de har vist sig at v\xc3\xa6re uden virkning. Etiketten "upr\xc3\xb8vet" er upassende for disse behandlingsformer; det er p\xc3\xa5 tide at erkl\xc3\xa6re, at mange alternative kr\xc3\xa6ftbehandlinger er blevet "modbevidst""._NEWLINE_For at \xc3\xb8ge finansieringen i USA til forskning i alternative behandlingsformer er US National Center for Complementary and Alternative Medicine (NCCIH) blevet oprettet. NCCIH og dets forg\xc3\xa6nger, Office og Alternative Medicin (OAM), har brugt mere end $2,5 milliarder siden 1992; denne forskning har i store tr\xc3\xa6k vist, at alternative behandlinger er uden nogen effekt.\n_START_SECTION_\nPlaceboeffekt\n_START_PARAGRAPH_\nBrug af placebobehandlinger til at opn\xc3\xa5 en placeboeffekt i integreret medicin er blevet kritiseret for at "...aflede forskningstid, penge og andre resourcer fra mere frugtbare unders\xc3\xb8gelser for at forf\xc3\xb8lge en teori der ikke har basis inden for biologien." Fra forskerside findes der dog fortalere for at bruge kendte placebobehandlinger for at opn\xc3\xa5 en placeboeffekt. En unders\xc3\xb8gelse af familiel\xc3\xa6ger fra 2010 fandt, at 56\xc2\xa0% af respondenterne ogs\xc3\xa5 havde brugt placebo i klinisk praksis. 85\xc2\xa0% af respondenterne mente, at placebo kan have b\xc3\xa5de psykologiske og fysiske fordele._NEWLINE_R. Barker Bausell, ekspert i forskningsmetoder og forfatter til "Snake Oil Science: The Truth About Complementary and Alternative Medicine", har erkl\xc3\xa6ret at "det er blevet politisk korrekt at unders\xc3\xb8ge nonsens." Der er i USA rejst kritik i forhold til om st\xc3\xb8tte til alternativ behandling fra det f\xc3\xb8derale National Institutes of Health bliver brugt til at give ubegrundet "legitimitet til behandlinger, der ikke er legitime."_NEWLINE_Integreret medicin er blevet kritiseret for, at dets ud\xc3\xb8vere, tr\xc3\xa6net i videnskabsbaseret medicin, bevidst vildleder patienter ved at lade som om placebobehandlinger ikke er placebo. P\xc3\xa5 engelsk bruges udtrykket "quackademic medicine" (sammentr\xc3\xa6kning af Quackery og Academic Medicine) neds\xc3\xa6ttende om integreret medicin, fordi nogle l\xc3\xa6ger anser det som en infiltrering af kvaksalveri i l\xc3\xa6gevidenskaben.\n_START_SECTION_\nHyppighed i brugen af alternativ behandling\n_START_PARAGRAPH_\nOmkring 50\xc2\xa0% af befolkningen i udviklede lande bruger en eller anden form for alternativ behandling udover at bede for et godt helbred. En britisk telefonunders\xc3\xb8gelse foretaget af BBC omfattende 1209 voksne mennesker i 1998 viste, at omkring 20% af voksne i Storbritannien havde brugt alternative behandlinger i de sidste 12 m\xc3\xa5neder. Blandt kr\xc3\xa6ftpatienter bruger cirka 40\xc2\xa0% en eller anden form for alternativ behandling. I f\xc3\xb8lge forskning fra 2015 kan den stigende popularitet af alternativ behandling forklares ved \xc3\xa6ndret moral eller livsstil, snarere end \xc3\xb8konomiske \xc3\xa5rsager._NEWLINE_I ulande er adgangen til essentiel medicin ofte kraftigt reduceret p\xc3\xa5 grund af manglen p\xc3\xa5 ressourcer og fattigdom. Folkemedicin, der ofte minder meget om eller danner basis for alternativ medicin, kan her v\xc3\xa6re den vigtigste del af sundhedssystemet eller v\xc3\xa6re en helt integreret del af det. F.eks. udg\xc3\xb8r folkemedicin i Afrika 80\xc2\xa0% af de prim\xc3\xa6re sundhedsydelser, og i ulande generelt har over en tredjedel af befolkningen ikke adgang til essentiel medicin._NEWLINE_At den alternative medicin har v\xc3\xa6ret i fremgang "i lande hvor vestlig videnskab og den videnskabelige metode generelt er accepteret som den vigtigste grundpille for sundhedssystemet, og evidensbaseret behandling er det dominerende paradigme" blev i 2004 beskrevet som et mysterium i Medical Journal of Australia.\n_START_SECTION_\nI USA\n_START_PARAGRAPH_\nBrugen af alternative behandlinger i USA mellem 1990 og 1997 steg med 50\xc2\xa0% m\xc3\xa5lt udgifter og 25\xc2\xa0% m\xc3\xa5lt i brug. En unders\xc3\xb8gelse fra 2002 viste, at amerikanere brugte flere milliarder dollars p\xc3\xa5 alternative behandlinger \xc3\xa5rligt. De fleste amerikanere bruger KAM til at behandle og/eller forhindre muskuloskeletale lidelser eller andre lidelser associeret med kronisk eller tilbagevendende smerte. I USA er kvinder mere tilb\xc3\xb8jelige til at bruge KAM end m\xc3\xa6nd, med den st\xc3\xb8rste forskel i brugen af sind/krop-terapier, herunder b\xc3\xb8nner specifikt i sundheds\xc3\xb8jemed". I 2008 tilb\xc3\xb8d mere end 37\xc2\xa0% af amerikanske hospitaler alternative behandlinger, mens det blot var 27\xc2\xa0% i 2005 og 25\xc2\xa0% i 2004. Mere end 70\xc2\xa0% af hospitalerne der tilbyder KAM d\xc3\xa6kker byomr\xc3\xa5der._NEWLINE_En unders\xc3\xb8gelse af amerikanere fandt, at 88\xc2\xa0% mente, at "der findes gode m\xc3\xa5der at behandle sygdom p\xc3\xa5, som l\xc3\xa6gevidenskaben ikke anerkender". Brug af magneter var det mest almindelige v\xc3\xa6rkt\xc3\xb8j inden for healing i USA, og blandt brugerne af det, beskrev 58\xc2\xa0% behandlingen som i det mindste "en smule videnskabeligt", selvom dette ikke er tilf\xc3\xa6ldet if\xc3\xb8lge videnskabelige studier. I 2002 havde mindst 60\xc2\xa0% af alle amerikanske l\xc3\xa6geuddannelser brugt i det mindste noget tid p\xc3\xa5 at undervise i alternative behandlinger. Der blev undervist i "terapeutisk ber\xc3\xb8ring" p\xc3\xa5 mere end 100 uddanelsessteder i 75 lande, inden et eksperiment udf\xc3\xb8rt af skoleeleven Emily Rosa og publiceret i Journal of the American Medical Association i 1998 viste, at ingen af terapeuterne kunne m\xc3\xa6rke energifeltet fra h\xc3\xa5nden af en skjult fors\xc3\xb8gsperson.\n_START_SECTION_\nSpecifikke behandlinger\n_START_PARAGRAPH_\nIf\xc3\xb8lge Sundheds- og Sygelighedsunders\xc3\xb8gelsen (SUSY) 2005 var de mest anvendte alternative behandlingsmetoder i Danmark i 2005 "massage, osteopati og andre manipulative behandlinger", som 21,7% havde brugt p\xc3\xa5 et tidspunkt. Dern\xc3\xa6st kom zoneterapi, som 21,4\xc2\xa0% havde brugt, akupunktur, som 16,6\xc2\xa0% havde brugt, samt "healing og/eller clairvoyance", som 6\xc2\xa0% havde brugt p\xc3\xa5 et tidspunkt._NEWLINE_Danskernes "brug af alternativ behandling nogensinde" er steget fra 23,6% i 1987 til 52,8% i 2010.  I Danmark har unders\xc3\xb8gelser desuden vist, at alternativ behandling er udbredt blandt medicinstuderende og sygeplejersker, som ogs\xc3\xa5 af patienterne bliver bedt om at forholde sig til det._NEWLINE_De mest almindelige alternative behandlinger brugt i USA i 2002 var b\xc3\xb8nner (45\xc2\xa0%), herbalisme (19\xc2\xa0%), "deep breathing exercises" (12\xc2\xa0%), meditation (8\xc2\xa0%), kiropraktik (8\xc2\xa0%), yoga (5-6\xc2\xa0%), kropsterapi (5\xc2\xa0%), ern\xc3\xa6ringsterapi (4\xc2\xa0%), aktiv afsp\xc3\xa6nding (3\xc2\xa0%), orthomolekyl\xc3\xa6r medicin (3\xc2\xa0%) og visualisering (2\xc2\xa0%)._NEWLINE_I Storbritannien er de oftest brugte alternative terapier alexanderteknikken, aromaterapi, Bachs blomstermedicin og lignende, kropsterapier herunder massage, stressr\xc3\xa5dgivningsterapier, hypnoterapi, meditation, refleksologi, shiatsu, ayurveda, ern\xc3\xa6ringsterapi og yoga. Ayurvediske l\xc3\xa6gemidler er hovedsageligt plantebaserede med nogen brug af animalske produkter. Der findes bekymring for eventuel sundhedsfare med hensyn til brugen af urter der indeholder toksiske komponenter samt manglen p\xc3\xa5 kvalitetskontrol under fremstillingen af ayurvedisk medicin._NEWLINE_I f\xc3\xb8lge National Health Service (NHS) i England er de oftest brugte KAM-behandlinger der st\xc3\xb8ttes af NHS i Storbritannien: akupunktur, aromaterapi, kiropraktik, hom\xc3\xb8opati, massage, osteopati og klinisk hypnoterapi.\n_START_SECTION_\nPalliativ behandling\n_START_PARAGRAPH_\nKomplement\xc3\xa6re behandlinger er ofte brugt i palliativ behandling eller i andre omr\xc3\xa5der, hvor man behandler kroniske smerter hos patienter. Integreret medicin anses for mere acceptabelt p\xc3\xa5 grund af den tv\xc3\xa6rfaglige tilgang der bruges i lindrende behandling i forhold til andre omr\xc3\xa5der indenfor medicin. Fra f\xc3\xb8rste f\xc3\xa6rd i udviklingen af palliativ behandling har det v\xc3\xa6ret anset for vigtigt at placere patientens egne \xc3\xb8nsker og vaner i centrum for ethvert design af plejen. Hvis patienten foretrak komplement\xc3\xa6re terapier, og s\xc3\xa5 l\xc3\xa6nge disse terapier gav yderligere st\xc3\xb8tte og ikke var til fare for patienten, blev de anset for acceptable. De ikke-farmakologiske interventioner i komplement\xc3\xa6r medicin kan bruge sind/krop-terapier designet til at "reducere smerte og samtidige hum\xc3\xb8rsvingninger og \xc3\xb8ge livskvaliteten."\n_START_SECTION_\nRegulering\n_START_PARAGRAPH_\nI \xc3\x98strig og Tyskland er alternativ behandling hovedsageligt i h\xc3\xa6nderne p\xc3\xa5 l\xc3\xa6ger, og halvdelen eller flere af de amerikanske alternative behandlere er l\xc3\xa6ger (MD). I Tyskland er urtemedicin stramt reguleret: halvdelen udskrives af l\xc3\xa6ger og d\xc3\xa6kkes af sundhedsforsikringen._NEWLINE_Nogle alternative behandlingsformer, s\xc3\xa5som kiropraktik, har opn\xc3\xa5et fuld anerkendelse i sundhedsv\xc3\xa6senet i Nordamerika og i andre dele af verden, og for andre behandlingsformer findes bestemmelser, der p\xc3\xa5 flere m\xc3\xa5der minder om dem for konventionel medicin. I mods\xc3\xa6tning hertil er andre behandlingsformer kun delvist anerkendt og andre er slet ikke regulerede. Regulering og autorisation af alternative behandlinger varierer meget fra land til land eller fra stat til stat._NEWLINE_Statslige organer i USA og andre steder har udgivet information og vejledninger om alternativ behandling. For at im\xc3\xb8deg\xc3\xa5 svindel, har den amerikanske U.S. Food and Drug Administration (FDA) overfor forbrugerne udgivet advarsler, der vises p\xc3\xa5 internettet. Dette omfatter blandt andet en sektion om svindel inden for alternativ medicin, s\xc3\xa5som advarsler om, at ayurvediske pr\xc3\xa6parater generelt ikke er blevet godkendt af FDA, n\xc3\xa5r de bliver markedsf\xc3\xb8rt.\n_START_SECTION_\nInteressekonflikter\n_START_PARAGRAPH_\nNogle kommentatorer har sagt at der skal l\xc3\xa6gges ekstra fokus p\xc3\xa5 problemet med interessekonflikter i alternativ medicin. Den britiske professor i alternativ medicin Edzard Ernst har sagt, at de fleste forskere i alternativ medicin er i risiko for at v\xc3\xa6re "ensidigt partiske" p\xc3\xa5 grund af en generel ukritisk tro p\xc3\xa5 deres omr\xc3\xa5de. Som underbyggelse n\xc3\xa6vner Ernst, at 100% af alle unders\xc3\xb8gte akupunkturfors\xc3\xb8g fra Kina havde positive konklusioner. Sammenlignet med evidensbaseret medicin, hvor forskere pr\xc3\xb8ver at modbevise hypoteser, s\xc3\xa5 mener den amerikanske kr\xc3\xa6ftl\xc3\xa6ge David Gorski, at man i forskning baseret p\xc3\xa5 pseudovidenskab derimod almindeligvis fors\xc3\xb8ger at bekr\xc3\xa6fte allerede eksisterende forestillinger. Harriet A. Hall, en amerikansk l\xc3\xa6ge kritisk overfor alternativ behandling, mener at udgangspunktet for alternative behandlere og upartiske forskere er helt forskelligt. Eksempelvis vil en akupunkt\xc3\xb8r have "meget at miste", hvis akupunktur blev afvist af forskningen, mens den upartiske skeptiker ikke ville miste noget, hvis effekten af akupunktur blev bekr\xc3\xa6ftet; det at \xc3\xa6ndre holdning ville i stedet blive set som et bevis for skeptikerens upartiskhed.\n_START_SECTION_\nSikkerhed omkring alternativ behandling\n_START_PARAGRAPH_\nSikkerheden og virkningen af manger former for alternativ behandling er omstridt. Nogle alternative behandlinger er blevet forbundet med uventede bivirkninger, der kan v\xc3\xa6re fatale._NEWLINE_Et ofte omtalt problem ved alternativ behandling er den m\xc3\xa5de hvorp\xc3\xa5 den bliver reguleret. Der er sket en betydelig udvikling med hensyn til, hvordan forhandlere af alternativ medicin bliver kontrolleret af myndighederne i Storbritannien og resten af EU i de senere \xc3\xa5r. P\xc3\xa5 trods af dette er det blevet h\xc3\xa6vdet, at den nuv\xc3\xa6rende kontrol fra myndighedernes side har v\xc3\xa6ret ineffektiv i forhold til at forhindre, at patienter bliver bedraget, fordi mange firmaer genm\xc3\xa6rker deres produkter, for at undg\xc3\xa5 de nye regler. Der findes ingen bred konsensus om hvordan man balancerer forbrugersikkerhed (i forhold til usande p\xc3\xa5stande, toksicitet og reklamering) med friheden til selv at v\xc3\xa6lge behandling._NEWLINE_Fortalere for alternativ behandling h\xc3\xa6vder, at regulering af industrien vil have en skadelig effekt p\xc3\xa5 patienter der s\xc3\xb8ger alternative veje til at behandle deres symptomer, selvom en stor del af virkningen kan bero p\xc3\xa5 placebo-effekten. Nogle argumenterer for, at alternative l\xc3\xa6gemidler ikke skal v\xc3\xa6re strengere reguleret end h\xc3\xa5ndk\xc3\xb8bsmedicin, der ogs\xc3\xa5 kan v\xc3\xa6re farlig i store doser (s\xc3\xa5som paracetamol).\n_START_SECTION_\nInteraktion med konventionel farmaceutika\n_START_PARAGRAPH_\nUdgaver af alternativ medicin der er biologisk aktiv kan v\xc3\xa6re farlig, selv n\xc3\xa5r det bruges sammen med konventionel medicin. Eksempler inkluderer immunforst\xc3\xa6rkningsterapi, hajbrusk, bioresonansterapi, oxygen- eller ozonterapier og insulinpotensering. Nogle urteremedier kan skabe farlige interaktioner med kemoterapistoffer, str\xc3\xa5lebehandling eller bed\xc3\xb8velsesmidler under operation blandt andre problemer. Et anektodisk eksempel p\xc3\xa5 disse farer blev beskrevet af associate professor Alastair MacLennan fra Adelaide University i Australien, omhandlende en patient der n\xc3\xa6sten forbl\xc3\xb8dte p\xc3\xa5 operationsbordet efter at have glemt at fort\xc3\xa6lle, at hun havde taget "naturmikstur" for at "opbygge hendes styrke" inden operationen, herunder et kraftfuldt antikoagulationsmiddel der n\xc3\xa6sten var skyld i hendes d\xc3\xb8d._NEWLINE_Til ABC Online fortalte MacLennan ogs\xc3\xa5 om en anden mulig mekanisme:_NEWLINE_Og endelig er der kynismen og skuffelsen og depressionen som nogle patienter f\xc3\xb8ler af at g\xc3\xa5 fra den ene alternative behandling til den n\xc3\xa6ste, n\xc3\xa5r placeboeffekten efter tre m\xc3\xa5neder forsvinder og de derfor skuffede g\xc3\xa5r videre til den n\xc3\xa6ste. De er alts\xc3\xa5 skuffede og disillusionerede, hvilket kan skabe depression og g\xc3\xb8re en eventuel konventionel behandling af patienten sv\xc3\xa6r, fordi man m\xc3\xa5ske ikke kan f\xc3\xa5 patienten til at overholde behandlingen, fordi vedkommende har oplevet fiasko s\xc3\xa5 mange gange tidligere.\n_START_SECTION_\nPotentielle bivirkninger\n_START_PARAGRAPH_\nKonventionelle behandlinger underg\xc3\xa5r test for u\xc3\xb8nskede bivirkninger, hvor alternative behandlinger generelt set ikke testes overhovedet. Enhver behandling, hvad enten den er konventionel eller alternativ, der har en biologisk eller psykologisk effekt p\xc3\xa5 en patient, kan ogs\xc3\xa5 have potentialet til at indeholde farlige biologiske eller psykologiske bivirkninger. Fors\xc3\xb8g p\xc3\xa5 at afvise dette faktum med hensyn til alternativ behandling, bruger undertiden appel til naturen-fejlslutningen, alts\xc3\xa5 "at det der er naturligt ikke kan v\xc3\xa6re skadeligt." Specifikke grupper af patienter, s\xc3\xa5som patienter med forringet lever- eller nyrefunktion, er mere modtagelige over for bivirkninger fra alternative remedier._NEWLINE_En undtagelse fra den normale tankegang vedr\xc3\xb8rende bivirkninger er hom\xc3\xb8opati. Siden 1938 har den amerikanske l\xc3\xa6gemiddelmyndighed FDA reguleret hom\xc3\xb8opatiske produkter p\xc3\xa5 "flere signifikant anderledes m\xc3\xa5der end andre medikamenter." Hom\xc3\xb8opatiske pr\xc3\xa6parater, kaldet "remedier", er ekstremt fortyndede, ofte langt forbi det punkt hvor et enkelt molekyle fra den oprindelige aktive (og muligvis toksiske) ingrediens forventes at v\xc3\xa6re tilbage. De er derfor ofte ufarlige at k\xc3\xb8be i h\xc3\xa5ndk\xc3\xb8b, men "deres produkter er en afvigelse fra gode fremstillingskrav med hensyn til udl\xc3\xb8bsdato og i forhold til produkttestning af identitet og styrke", og deres alkoholkoncentrationer kan v\xc3\xa6re meget h\xc3\xb8jere end hvad der er tilladt i konventionelle l\xc3\xa6gemidler.\n_START_SECTION_\nForsinket behandling\n_START_PARAGRAPH_\nDe der har oplevet eller overv\xc3\xa6ret succes med en alternativ behandlingsform for en mindre lidelse kan blive overbevist om dens effektivitet og derefter blive overbevist om at succesen kan overf\xc3\xb8res til andre alternative behandlingsmetoder, der d\xc3\xa6kker mere alvorlig og muligvis livstruende sygdomme. Af denne \xc3\xa5rsag h\xc3\xa6vder kritikere, at behandlingsformer der er afh\xc3\xa6ngig af placebo-effekten som forklaring for sin succes er meget farlige. I f\xc3\xb8lge Scott Lilienfeld, en journalist med speciale i mental sundhed, kan "ikke-validerede eller videnskabeligt uunderbyggede mentale behandlingsmetoder f\xc3\xb8re til, at enkeltpersoner afst\xc3\xa5r fra effektive behandlinger" og regner dette for en "offeromkostning". Individer der bruger store m\xc3\xa6ngder af tid og penge p\xc3\xa5 ineffektive behandlinger kan ende med meget lidt af begge, og m\xc3\xa5 m\xc3\xa5ske afskrive sig fra muligheden for at f\xc3\xa5 behandlinger der kunne v\xc3\xa6re mere hj\xc3\xa6lpsomme. Kort sagt, selv harml\xc3\xb8se behandlinger kan indirekte producere negative resultater. Mellem 2001 og 2003 d\xc3\xb8de fire b\xc3\xb8rn i Australien, fordi deres for\xc3\xa6ldre valgte ineffektive naturopatiske, hom\xc3\xb8opatiske eller andre alternative behandlinger og di\xc3\xa6ter, i stedet for konventionelle behandlinger.\n_START_SECTION_\nUkonventionelle "behandlinger" for kr\xc3\xa6ft\n_START_PARAGRAPH_\nDer har altid v\xc3\xa6ret "mange behandlinger tilbudt uden for de konventionelle kr\xc3\xa6ftbehandlingscentre, og baseret p\xc3\xa5 teorier der ikke findes i biomedicin. Disse alternative kr\xc3\xa6ftkure er ofte blevet beskrevet som \'upr\xc3\xb8vede\', hvilket antyder at passende kliniske fors\xc3\xb8g ikke er blevet udf\xc3\xb8rt og at den terapeutiske v\xc3\xa6rdi af disse behandlinger er ukendt." Men "mange alternative kr\xc3\xa6ftbehandlinger er blevet unders\xc3\xb8gt i veludf\xc3\xb8rte kliniske fors\xc3\xb8g, og de har vist sig at v\xc3\xa6re ineffektive...Etiketten \'upr\xc3\xb8vet\' er upassende for s\xc3\xa5danne behandlinger; det er p\xc3\xa5 tide at oplyse om at mange alternative kr\xc3\xa6ftbehandlinger er blevet \'modbevist\'."_NEWLINE_Edzard Ernst har udtalt:_NEWLINE_...enhver alternativ kr\xc3\xa6ftkur er per definition fup. Der vil aldrig v\xc3\xa6re en alternativ kr\xc3\xa6ftkur. Hvorfor? Fordi hvis noget ser halvvejs brugbart ud, s\xc3\xa5 vil konventionel onkologi granske det, og hvis der var noget om det, ville det blive konventionelt n\xc3\xa6sten automatisk og meget hurtigt. Alle helbredende "alternative kr\xc3\xa6ftkure" er baseret p\xc3\xa5 usande p\xc3\xa5stande, er fup, og, vil jeg p\xc3\xa5st\xc3\xa5, endda forbryderiske.'